ಪಿರಿಯಾಪಟ್ಟಣ : ಕೊರೋನಾ ಗೆದ್ದು ಬಂದ PDO ಗೆ ಅದ್ದೂರಿ ಸ್ವಾಗತ ಇವರಿಂದ ಪ್ರಕಟಿಸಲಾಗಿದೆ News Alert ಪಿರಿಯಾಪಟ್ಟಣ : ತಾಲೂಕಿನ ಬೆಟ್ಟದಪುರದ ಗ್ರಾಮ ಪಂಚಾಯಿತಿ ಅಭಿವೃದ್ಧಿ ಅಧಿಕಾರಿಯಾಗಿ ಕರ್ತವ್ಯ ನಿರ್ವಹಿಸುತ್ತಿದ್ದ ಎಂಡಿ ಮಾಯಪ್ಪರವರಿಗೆ ಜೂನ್ 30 ರಂದು ಕೊವಿಡ್ 19 ಇರುವುದು ಡೃಢಪಟ್ಟಿತ್ತು. ತದನಂತರ ಅವರು ಚಿಕಿತ್ಸೆಗೆ ಮೈಸೂರಿನ ಕೊವಿಡ್ ಆಸ್ಪತ್ರೆಗೆ ದಾಖಲಾಗಿದ್ದು, ಸದ್ಯ ಈಗ ಸಂಪೂರ್ಣ ಗುಣಮುಖರಾಗಿ ಕರ್ತವ್ಯಕ್ಕೆ ಮರಳಿದ್ದಾರೆ. ಈ ಸಂದರ್ಭದಲ್ಲಿ ಬೆಟ್ಟದಪುರದ ನಾಗರಿಕರು, ಆಶಾ ಕಾರ್ಯಕರ್ತೆಯರು, ಆರೋಗ್ಯ ಇಲಾಖೆಯ ಸಿಬ್ಬಂದಿಗಳು, ಪಂಚಾಯಿತಿ ಸಿಬ್ಬಂದಿಯವರು ಹೂಮಳೆ ಸುರಿಸಿ, ಹಾರ ಹಾಕಿ ಅದ್ದೂರಿಯಿಂದ ಅವರನ್ನು ಕಚೇರಿಗೆ ಬರಮಾಡಿಕೊಂಡಿದ್ದಾರೆ. ಈ ಸಂದರ್ಭದಲ್ಲಿ ಮಾತನಾಡಿದ ಮಾಯಪ್ಪನವರು, ಕೊರೋನಾ ಎಂದರೆ ಭಯಪಡುವ ಅಗತ್ಯ ಇಲ್ಲ ಎಲ್ಲರೂ ಕಡ್ಡಾಯವಾಗಿ ಮಾಸ್ಕ್ ಧರಿಸಿ ಸಾಮಾಜಿಕ ಅಂತರ ಕಾಪಾಡಿಕೊಂಡು ಸ್ವಚ್ಛತೆ ಕಡೆ ಗಮನ ಹರಿಸಬೇಕು ಪೌಷ್ಟಿಕ ಆಹಾರ ಸೇವನೆ ಮತ್ತು ಸರ್ಕಾರದ ನಿಯಮಗಳನ್ನು ಪಾಲಿಸಬೇಕು ಆಗ ನಾವು ಕೊರೋನಾವನ್ನು ಮಣಿಸಬಹುದು ಎಂದರು. ಈ ಸಂದರ್ಭದಲ್ಲಿ ಹಿರಿಯ ಆರೋಗ್ಯ ನಿರೀಕ್ಷಕ ರಮೇಶ್, ಕಾರ್ಯದರ್ಶಿ ಗಣೇಶ್, ಶಿಕ್ಷಕ ಮಹದೇವಪ್ಪ , ಬಿಸಿಎಂ ಇಲಾಖೆಯ ನಿವೃತ್ತ ನಿಲಯ ಪಾಲಕ ರಾಮಸ್ವಾಮಿ ತಾಲ್ಲೂಕು ಪಂಚಾಯಿತಿ ಮಾಜಿ ಸದಸ್ಯೆ ಅನಿತ ,ಗ್ರಾಮ ಪಂಚಾಯಿತಿ ಮಾಜಿ ಸದಸ್ಯ ನಾಗಣ್ಣ ,ಸಮಾಜ ಸೇವಕ ಮಲ್ಲೇಶ್ , ರತನ್ ಸಿಂಗ್ ರವಿಕುಮಾರ್ ಪಟೇಲ್ ನಟೇಶ್,ದೊರೆಸ್ವಾಮಿ ಹಾಗೂ ಪಂಚಾಯಿತಿ ಸಿಬ್ಬಂದಿಗಳು ಆಶಾ ಕಾರ್ಯಕರ್ತೆಯರು ಹಾಜರಿದ್ದರು.